LV
C 285/4
Eiropas Savienības Oficiālais Vēstnesis
14.8.2023.
5.
Padomdevēja komiteja (15 DV) piekrīt Komisijas novērtējumam, ka ir maz ticams, ka paziņotais darījums būtiski kaitēs efektīvai konkurencei vertikālas un nekoordinētas ietekmes dēļ, kuru rada mērķtiecīga konkurējošo konsoles spēļu izplatītāju bloķēšana sakarā ar apvienotā uzņēmuma mērķtiecīgo pilnīgas vai daļējas izejresursu bloķēšanas stratēģiju, kas ierobežo vai pasliktina piekļuvi Activision Blizzard AAA kategorijas spēļu konsoles šaušanas videospēlēm.
6.
Padomdevēja komiteja (15 DV) piekrīt Komisijas novērtējumam, ka paziņotais darījums, iespējams, būtiski kaitēs efektīvai konkurencei vertikālas un nekoordinētas ietekmes dēļ, kuru rada mērķtiecīga konkurējošo spēļu konsoles vai personālā datora videospēļu izplatītāju, kuri piedāvā mākoņspēļu straumēšanas pakalpojumus, izejresursu bloķēšana sakarā ar to, ka apvienotais uzņēmums bloķē Activision Blizzard spēļu konsoles un personālā datora videospēļu piegādi.
7.
Padomdevēja komiteja (15 DV) piekrīt Komisijas novērtējumam, ka paziņotais darījums, iespējams, būtiski kaitēs efektīvai konkurencei konglomerāta ietekmes dēļ personālā datora operētājsistēmu piegādes tirgū sakarā ar to, ka Activision Blizzard spēles un Microsoft veiktā spēļu izplatīšana, kas notiek ar mākoņspēļu straumēšanas pakalpojumu palīdzību, ir saistīta ar Windows OS.
Saistības 8.
Padomdevēja komiteja (12 DV) piekrīt Komisijas secinājumam, ka patērētāju licence un straumēšanas pakalpojumu sniedzēja licence, ko 2023. gada 20. aprīlī piedāvājusi paziņotāja puse, kliedēs bažas par i) konkurējošo spēļu konsoles vai personālā datora videospēļu izplatītāju, kuri piedāvā mākoņspēļu straumēšanas pakalpojumus, izejresursu bloķēšanu sakarā ar to, ka apvienotais uzņēmums bloķē Activision Blizzard spēļu konsoles un personālā datora videospēļu piegādi, un par ii) konglomerāta ietekmi, kas rodas sakarā ar to, ka Activision Blizzard spēles un Microsoft veiktā spēļu izplatīšana, kas notiek ar mākoņspēļu straumēšanas pakalpojumu palīdzību, ir saistīta ar Windows OS.
1 DV nepiekrīt.
2 DV atturas.
9.
Padomdevēja komiteja (12 DV) piekrīt Komisijai, ka tad, ja pilnībā tiktu izpildītas paziņotājas puses 2023. gada 20. aprīlī piedāvātās galīgās saistības, paziņotais darījums, visticamāk, būtiski nekaitēs efektīvai konkurencei iekšējā tirgū vai būtiskā tā daļā.
1 DV atturas.
2 DV atturas.
Saderība ar iekšējo tirgu un Līgumu par Eiropas Ekonomikas zonu 10.
Padomdevēja komiteja (12 DV) piekrīt Komisijai, ka paziņotā koncentrācija tāpēc jāatzīst par saderīgu ar iekšējo tirgu un Līgumu par Eiropas Ekonomikas zonu (2) saskaņā ar Apvienošanās regulas 2. panta 2. punktu un 8. panta 2. punktu un Līguma par Eiropas Ekonomikas zonu 57. pantu.
1 DV atturas.
2 DV atturas.
(2) OV L 1, 3.1.1994., 3. lpp.